MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK
…./2017.(…...)
önkormányzati rendelete

Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról


Martfű Város Önkormányzatának Képviselő-testülete Magyarország Alaptörvénye 32. cikk. (2) bekezdésében foglalt feladatkörében eljárva, Magyarország helyi önkormányzatairól szóló 2011. évi CLXXXIX. törvény 41. § (4) bekezdésében, 44-45. §-ában, 46. § (3) bekezdésében, 48. § (2) – (4) bekezdésében, 49. § (2) bekezdésében, 50. §-ában, 51. § (2) bekezdésében,  52. § (1) bekezdés n.) pontjában, 53. § (1) – (3) bekezdésében, 57. § (1), (2) bekezdésében, 68. § (2), (3) bekezdésében, 82. § (3) bekezdésében, 84. § (2) bekezdésében, 143. § (4) bekezdés a.) pontjában kapott felhatalmazás alapján, a Képviselő-testület bizottságai véleményének kikérésével Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendeletét az alábbiak szerint módosítja:



1. § Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet (továbbiakban: Rendelet) 41. § (1) bekezdése a) pontjának „5 fő (3 képviselő és 2 nem képviselő tag)” szövegrésze helyébe a „7 fő (4 képviselő és 3 nem képviselő tag)” szövegrész lép. 

2. § A Rendelet 27. §-a és a 28. § (2) bekezdése hatályát veszti.	

Záró rendelkezések

3. § A rendelet kihirdetését követő napon lép hatályba, és hatályba lépését követő napon hatályát veszti.

